Ła mostarda visentina ła xe na mostarda faxesta da ła union de pasada de pomi insieme a un 40% de sùcaro. Par ła visentina, se dopara el pomo codogno. Co i pomi codogni i xe coti, i se dasa rafredare del tuto e se mis-cia pian pian finché no vien fora na pasta xała e lisia, che ła se połe spalmare. Se ghe xonta dopo ojo esensiałe de sènape. In fondo se połe anca xontarghe na s-cianta de fruti candii. El pomo codogno el xe sta porta in Vèneto dai Venesiani dal Medio Oriente. Dal Siexento ła mostarda, fata in difarenrti manjiere a Cremona, Màntoa, Verona, Voghera e in Piemonte, ła se ga difondesta in tute łe sità e i borghi del Nord Itàlia. Ła riseta atualmente pì difondesta ła divien dal 1918 e ła xe stada codifegada da ła indùstria artexana Boscheti de Montecio Majore. Ła mostarda visentina ła xe stada reconosesta cofà P.A.T A Vicensa ła mostarda visentina ła se magna tradisionalmente par el pì a Nadal col mascarpon in parti conpagne sol pandoro de Verona, ma ła vien doparà anca co ła carne bojesta o coi formaji picanti, (on exenpio tìpego el xe el Axiago stravècio. L. Ballerini e J. Parzen , "Maestro Martino - Libro de arte coquinaria", Milano, Guido Tommasi Editore, 2002 - MostardaVicentina.